‏07 יולי 2024

לכבוד:  **-מבלי לפגוע בזכויות-**

      (שם העירייה/המועצה המקומית/אזורית) -לצרכי מו"מ בלבד-

מרח'

      (עיר)

דוא"ל:       **אופן שליחה (למשל: בדוא"ל או בדואר רשום)**

א.ג.נ.,

שלום רב,

**הנדון: התראה לפני נקיטת הליכים משפטיים**

אני מתכבד/ת לפנות אליכם בעניין שבנדון כדלקמן:

1. אני מתגורר/ת ב      [כתובת המגורים].
2. מזה תקופה ממושכת, החלה תופעה נרחבת של הופעת נמלי-אש המהוות מטרד חמור ביותר:       [פירוט הנזקים שנובעים מנמלי האש; למשל, עקיצות שהובילו לנזקי-גוף; נזק לרכוש; עוגמת-נפש; נזק או סכנה ניכרת לילדים קטנים; מפגע תברואתי כללי וכיו"ב].

**[העתק מסמכים תומכים, מצ"ב כנספח 1]**

1. תיאור הניסיון לטפל במפגע: ציון פניות קודמות לעירייה, ביקור מדבירים מטעם העירייה או מטעמך, ריסוס עצמי וכו', כולל צירוף מסמכים נלווים ותיעודים על כך ככל שיש.
2. בהתאם להוראות סעיף 242 לפקודת העיריות, העירייה אחראית לנקוט "**אמצעים להסרת כל מטרד או למניעתו**" בענייני תברואה ובריאות הציבור. [ככול שהפנייה נעשית למועצה מקומית: ניתן להוסיף – סעיף 63(8) לצו המועצות המקומיות (מקומות אזוריות) קובע כי המועצה חייבת לנקוט אמצעים כדי להבטיח את בריאות הציבור; ובכלל זה "למנוע הופעתם והתפשטותם של מחלות ונגעים" וכן "להשמיד מזיקים" ולסלק מפגעים המזיקים לבריאות הציבור.
3. סעיף 35 לפקודת הנזיקין קובע כי "*עשה אדם מעשה שאדם סביר ונבון לא היה עושה באותן נסיבות, או לא עשה מעשה שאדם סביר ונבון היה עושה באותן נסיבות, או שבמשלח יד פלוני לא השתמש במיומנות, או לא נקט מידת זהירות, שאדם סביר ונבון וכשיר לפעול באותו משלח יד היה משתמש או נוקט באותן נסיבות – הרי זו התרשלות; ואם התרשל כאמור ביחס לאדם אחר, שלגביו יש לו באותן נסיבות חובה שלא לנהוג כפי שנהג, הרי זו רשלנות, והגורם ברשלנותו נזק לזולתו עושה עוולה*."
4. להשלמה יצוין שחוק הפרשנות מגדיר "אדם" גם כ"תאגיד"; וסעיף 7 לפקודת העיריות קובע כי עירייה היא תאגיד אשר ניתן לתבוע אותה ככזו.
5. מכל זאת עולה כי התרשלתם במילוי חובתכם במובן סעיף 35 לפקודת הנזיקין; ובהתאם – לצרכי פשרה בלבד – אתם מתבקשים לשלם לי פיצוי בסך       ₪, לפי הפירוט שלהלן: [פירוט הרכיבים של הפיצוי ככול שישנם; למשל: סך \_\_\_ בגין הוצאות על הדברה; סך \_\_\_ בגין נזק גוף; סך \_\_\_ בגין אובדן הכנסה/השתכרות; סך \_\_\_ בגין עוגמת-נפש; וכיו"ב]
6. אבקשכם להעביר את סכום הפיצוי הנ"ל תוך ועד לא יאוחר **מ-**      **ימי עסקים מיום קבלת מכתבי זה**. את סכום הפיצוי אתם מתבקשים להעביר לחשבון ע"ש      בבנק       סניף      מספרו      .
7. **עם העברת התשלום, אבקשכם להעביר לידי אישור על ביצוע ההעברה.**
8. לידיעה: פנייה זו נעשית כדי לייתר בהליך משפטי ולחסוך עלויות, טרחה ועוגמת נפש לכל המעורבים. כולי תקווה שתשכילו לאמץ הזדמנות זו בשתי ידיים ולתקן את פני הדברים. ככול שלא, בכוונתי לנקוט כל אמצעי חוקי העומד לרשותי כדי להבטיח את זכויותיי.
9. כמובן, דלתי פתוחה לשיח מכבד בכל עת ואתם מוזמנים ליצור עימי קשר; אולם כך או אחרת, דעו כי פנייה נוספת לא תישלח.
10. אין באמור במכתבי או במה שלא אמור בו כדי לפגוע או לגרוע מכל טענה ו/או זכות ו/או תביעה.

**בברכה,**

**שם השולח/ת**

**מספר טלפון**

דוא"ל ליצירת קשר